Προσαρμογή εργαλείου αξιολόγησης Ψηφιακών Μαθησιακών Αντικειμένων
Creators: name: Μωυσιάδου, Σταυρούλα-Μαρία Ιορδάνη
Publisher: name: Aristotle University of Thessaloniki
Year: 2019
Subjects: Μαθησιακά Αντικείμενα
Προσαρμογή ερωτηματολογίου
Ερωτηματολόγιο LOES-S
Learning Objects
Scale adaptation
LOES-S Questionnaire

description: Η παρούσα εργασία στοχεύει κυρίως στην προσαρμογή του ερωτηματολογίου “Learning Objects Evaluation Scale for Students-LOES-S” στα ελληνικά και δευτερευόντως στην ανίχνευση διαφορών μεταξύ των αποτελεσμάτων των δύο δειγμάτων (ελέγχου και επανελέγχου). Κατά τη διαδικασία της προσαρμογής ακολουθήθηκαν τα απαραίτητα στάδια της μετάφρασης από ειδικούς και φυσικούς ομιλητές της αγγλικής γλώσσας και διεξήχθη αρχικά μία πιλοτική έρευνα σε ένα δείγμα 35 μαθητών. Σκοπός της πιλοτικής έρευνας ήταν να εντοπιστούν από τους μαθητές δυσνόητες λέξεις και φράσεις του ερωτηματολογίου, ώστε αυτές να διορθωθούν και το ερωτηματολόγιο να ανταποκρίνεται στο γνωστικό επίπεδο των συμμετεχόντων. Στη συνέχεια, το μεταφρασμένο και αναθεωρημένο ερωτηματολόγιο χορηγήθηκε σε 198 μαθητές και μαθήτριες Ε’ και Στ’ Δημοτικών Σχολείων της Σαντορίνης. Οι μαθητές διδάχθηκαν κάποιες έννοιες της Φυσικής, όπως η θερμική αγωγιμότητα, με τη βοήθεια των Μαθησιακών Αντικειμένων και έπειτα κλήθηκαν να συμπληρώσουν το ερωτηματολόγιο για την Αξιολόγηση των Μαθησιακών Αντικειμένων που χρησιμοποίησαν. Μετά το πέρας δύο εβδομάδων, το ερωτηματολόγιο δόθηκε και πάλι προς συμπλήρωση σε 41 μαθητές και μαθήτριες του κύριου δείγματος, οι οποίοι επιλέχθηκαν τυχαία. Ο έλεγχος του δείκτη Cronbach’s alpha έδειξε ότι οι κατηγορίες της Μάθησης και της Ποιότητας παρουσιάζουν αποδεκτή εσωτερική αξιοπιστία και στα δύο δείγματα, ενώ η κατηγορία της Εμπλοκής παρουσίασε χαμηλή εσωτερική αξιοπιστία στο κύριο δείγμα και αποδεκτή στο δείγμα επανελέγχου. Τα αποτελέσματα του ελέγχου z, ο οποίος χρησιμοποιείται για τη σύγκριση των μέσων δύο δειγμάτων, δεν φανέρωσαν στατιστικά σημαντικές διαφορές. Οι έλεγχοι συχνοτήτων έδειξαν ότι οι περισσότεροι μαθητές και μαθήτριες αποκόμισαν θετικές εμπειρίες από την ενασχόληση με τα Μαθησιακά Αντικείμενα, καθώς στην πλειοψηφία των ερωτήσεων συμφώνησαν ότι τα Μαθησιακά Αντικείμενα τους βοήθησαν να μάθουν, ήταν εύκολα στη χρήση, τους δημιούργησαν κίνητρα ενασχόλησης και θα ήθελαν να τα χρησιμοποιήσουν ξανά στο μέλλον. Μελλοντικές έρευνες θα ήταν καλό να εξετάσουν το ερωτηματολόγιο LOES-S σε μεγαλύτερο δείγμα, ώστε η ελληνική εκδοχή να παρουσιάζει υψηλό δείκτη αξιοπιστίας και εγκυρότητας και να μπορεί να χρησιμοποιηθεί ευρέως σε ερευνητικό αλλά και εκπαιδευτικό επίπεδο.
description: The principal aim of the present study is to adapt the "Learning Objects Evaluation Scale for StudentsLOES-S" in Greek and secondly to detect differences between the results of the two samples (test and re-test). During the adaptation process, the necessary phases of translation were performed by experts and natural speakers of the English language, and a pilot survey was initially carried out on a sample of 35 students. The aim of the pilot study was the identification of tricky words and phrases in the questionnaire by the pupils, to be corrected and the questionnaire responding to the participants' cognitive level. Subsequently, the translated and revised questionnaire was given to 198 pupils of the 5th and 6th grade of Primary Schools in Santorini. The students were taught some concepts of Physics, such as thermal conductivity, with the help of Learning Objects, and then they were asked to complete the questionnaire for the Evaluation of Learning Objects they used. After two weeks, the questionnaire was filled again by 41 students of the main sample, randomly selected. The Cronbach's alpha index showed that the Learning and Quality categories showed acceptable internal consistency in both samples, while the category of Engagement showed low internal consistency in the main sample and accepted in the re-test sample. The results of z test for two paired samples did not show statistically significant differences. Frequency tests have shown that most students have gained positive experiences from learning with Learning Objects, as in most of the questions agreed that Learning. Objects helped them to learn, they were easy to use, motivational, and students would like to use them again. Future research should be made at the LOES-S questionnaire in larger samples so that the Greek version would perform high reliability and validity results and can be widely used at both research and educational level.
description: Σε συνεργασία με: Παιδαγωγικό Δημοτικής Εκπαίδευσης (Πανεπιστήμιο Ιωαννίνων)